Fairy Tail

Manga spin-off

Pada Julai 17, 2014, sebuah majalah bulanan Monthly Fairy Tail telah melancarkan dua buah siri berdasarkan siri asal Fairy Tail. Spin-off pertama, Fairy Tail Zero (フェアリーテイル ゼロ Fearī Teiru Zero), adalah permulaan cerita yang ditulis dan dilukis oleh Hiro Mashima yang hanya memfokuskan kepada Mavis Vermillion. Kedua, Tale of Fairy Tail: Ice Trail (Tale of Fairy Tail アイストレイル ～氷の軌跡～ Tale of Fairy Tail: Aisu Toreiru: Kōri no Kiseki), yang dilukis oleh Yūsuke Shirato dan difokuskan hanya kepada Gray Fullbuster yang masih budak. Dua siri berakhir dalam isu terakhir majalah itu diterbitkan pada 17 Julai 2015.
Spin-off ketiga bertajuk Blue Mistral (ブルー・ミストラル Burū Misutoraru), dilukis oleh Rui Watanabe dan memfokuskan kepada Wendy Marvell, telah dilancarkan dalam majalah manga shōjo, Nakayoshi dari Kodansha pada 2 Ogos 2014 sehingga 1 Disember 2015.  Spin-off keempat memfokuskan "perempuan terkuat didunia", bertajuk Fairy Girls (フェアリーガールズ Fearī Gāruzu), telah dilancarkan dalam Magazine Special dari Kodansha pada November 20, 2014 dan dilukis oleh Boku. Spin-off kelima Fairy Tail Spinoff: Dua Naga Sabertooth (FAIRY TAIL外伝 剣咬の双竜 Fearī Teiru Gaiden: Kengami no Sōryū), yang dicipta oleh Kyōta Shibano yang mengisahkan ahli sihir persatuan Saber Tooth, telah dilancarkan pada 30 Julai 2015 dalam Kodansha Magazine Pocket percuma melalui aplikasi pintar. Dua Naga Sabertooth berakhir pada 4 November dan siri lain oleh Shibano bertajuk Fairy Tail Gaiden: Rhodonite (FAIRY TAIL外伝 ロードナイト Fearī Teiru Gaiden: Rōdonaito), yang memfokuskan Gajeel Redfox, telah dikeluarkan pada November 18, 2015.Shibano mengakhiriRhodonite pada 30 Mac 2016 dan telah memulakan Fairy Tail Gaiden: Raigō Issen (FAIRY TAIL外伝 雷豪一閃 Fearī Teiru Gaiden: Raigō Issen), yang memfokuskan Laxus Dreyar, dan telah dikeluarkan pada 4 Mei 2016.

Sekuel

Walau bagaimanapun sehari selepas tamat episod, Hiro Mashima pelukis manga ini mengisytiharkan dalam Twitternya bahawa Fairy Tail akan disiarkan semula mulai Episod 1 di TV Tokyo 6 dan bertajuk Fairy Tail Best! pada 4 April 2013 dan ditayangkan pada setiap hari Khamis pukul 5.30 petang. Pada 11 Julai 2013, Mashima mengumumkan sekuel anime dapat lampu hijau. Siri sekuel telah disahkan secara rasmi dalam Majalah Shonen Mingguan pada 28 Disember 2013 dan akan mula ditayangkan pada bulan April 2014. Sekuel akan dihasilkan oleh A-1 Pictures dan Bridge. Semua pelakon suara siri asal dijangka kembali bersama-sama dengan Pengarah Shinji Ishihira dan penulis Masashi Sogo. Siri ini akan menampilkan reka bentuk watak oleh Shinji Takeuchi. Laman web rasmi bagi sekuel telah dilancarkan pada 7 Januari 2014. Lagi sekali dalam Majalah Shōnen Mingguan pada isu ke-13 bagi tahun 2014 telah menyatakan tarikh sebenar anime akan disambung pada 5 April 2014, setiap hari Sabtu pukul 10.30 pagi (JST) di TV Tokyo 6. Siri kedua mengakhiri tayangannya pada 26 Mac 2016. Pada 22 Mac 2016 Mashima mengumumkan sekali lagi melalui Twitter bahawa satu siri Fairy Tail baru sedang diusahakan, assumingly meneruskan dengan Musim 8 selepas pembubaran kesatuan selama setahun.

OVA

Enam OVA Fairy Tail telah dihasilkan dan dikeluarkan pada DVD oleh A-1 Pictures dan Satelight, setiap satu digabungkan dengan edisi terhad jilid manga tankōbon. OVA pertama, Yōkoso Fairy Hills!! (ようこそフェアリーヒルズ!!, lit. "Selamat Datang ke Fairy Hills!!"), merupakan adaptasi manga omake dengan nama yang sama, dan telah dikeluarkan dengan Jilid 26 pada 15 April 2011. Kedua, Yōsei Gakuen: Yankee-kun to Yankee-chan (妖精学園 ヤンキー君とヤンキーちゃん, lit. "Akademi Fairy: Yankee-kun dan Yankee-chan"), juga merupakan adaptasi daripada omake dengan nama yang sama, dan telah dikeluarkan bersama-sama dengan Jilid 27 pada 17 Jun 2011. Ketiga, "Memory Days" (メモリーデイズ Memorī Deizu), dikeluarkan bersama-sama dengan Jilid 31 pada 17 Februari 2012, dan mempunyai cerita asal ditulis oleh pencipta siri Hiro Mashima. Keempat, Fairies' Training Camp, adalah berdasarkan manga bab 261, dan telah dikeluarkan dengan Jilid 35 pada 16 November 2012. Kelima, Dokidoki Ryuzetsu Land (ドキドキ・リュウゼツランド Dokidoki Ryuzetsurando, lit. "Taman Ryuzetsu yang Menyeronokkan"), adalah berdasarkan kepada manga bab 298, dan telah dikeluarkan dengan manga Jilid 38 pada 17 Jun 2013. OVA keenam, bertajuk Fairy Tail x Rave (フェアリーテイル x レイヴ Fearī Teiru x Reivu), merupakan adaptasi daripada omake dengan nama yang sama, dan telah dikeluarkan pada 16 Ogos 2013 dengan manga Jilid 39.

Filem

Kodansha mengumumkan pada 12 Oktober 2011 sebuah filem anime yang diadaptasi daripada Fairy Tail bertajuk Fairy Tail the Movie: The Phoenix Priestess (劇場版 FAIRY TAIL 鳳凰の巫女 Gekijōban Fearī Teiru: Hōō no Miko) telah dikeluarkan pada 18 Ogos 2012. Untuk mempromosikan filem itu, Mashima telah melukis 30 muka surat manga prolog "Hajimari no Asa" (はじまりの朝, secara harfiah "Pagi Pertama"), yang digabungkan dengan tiket lebih awal untuk filem itu. Filem itu telah disiarkan di Animax Asia pada 23 Mac 2013.
Sebuah filem anime kedua telah diumumkan pada 15 Mei 2015 yang bertajuk Fairy Tail The Movie: Dragon Cry akan mula ditayangkan di pawagam di seluruh Jepun pada 6 Mei 2017.

Manga

Menurut Oricon, Fairy Tail telah menduduki tempat ke-8 untuk Jualan Manga Terbaik Jepun pada 2009, ke-4 terbaik pada 2010 dan 2011, ke-5 terbaik pada 2012, jatuh empat anak tangga pada kedudukan ke-9 pada 2013, ke tangga 17 pada 2014, and was 15th in 2015. Jilid kelima  Fairy Tail  menduduki tempat ketujuh dalam senarai teratas sepuluh manga, dan siri sekali lagi di tangga ketujuh selepas pengumuman jilid keenam. Deb Aoki daripada About.com telah menyenaraikan Fairy Tail sebagai Manga Shonen Baru Terbaik tahun 2008. Ia juga memenangi Anugerah Manga Kodansha 2009 untuk manga shōnen. Pada Anugerah Industri bagi Persatuan 2009 bagi Penggalakan Animasi Jepun, penganjur Anime Expo,  Fairy Tail  telah dinobatkan sebagai Manga Komedi Terbaik. Jilid 9 siri ini telah dicalonkan dalam kategori Pemilihan Belia pada Komik Festival Antarabangsa Angouleme 2010.